CELEX: 31983R3531
Language: el
Date: 1983-12-14 00:00:00
Title: Κανονισμός (ΕΟΚ) αριθ. 3531/83 της Επιτροπής της 14ης Δεκεμβρίου 1983 για τροποποίηση του κανονισμού (ΕΟΚ) αριθ. 2661/80 όσον αφορά τον καθορισμό ορισμένων προϊόντων που υπόκεινται στην είσπραξη του ποσού που αναφέρει το άρθρο 9 παράγραφος 3 του κανονισμού (ΕΟΚ) αριθ. 1837/80 του Συμβουλίου

Avis juridique important

|

31983R3531

Κανονισμός (ΕΟΚ) αριθ. 3531/83 της Επιτροπής της 14ης Δεκεμβρίου 1983 για τροποποίηση του κανονισμού (ΕΟΚ) αριθ. 2661/80 όσον αφορά τον καθορισμό ορισμένων προϊόντων που υπόκεινται στην είσπραξη του ποσού που αναφέρει το άρθρο 9 παράγραφος 3 του κανονισμού (ΕΟΚ) αριθ. 1837/80 του Συμβουλίου  

Επίσημη Εφημερίδα αριθ. L 352 της 15/12/1983 σ. 0037 - 0037

***** ΚΑΝΟΝΙΣΜΟΣ (ΕΟΚ) αριθ. 3531/83 ΤΗΣ ΕΠΙΤΡΟΠΗΣ  της 14ης Δεκεμβρίου 1983  για τροποποίηση του κανονισμού (ΕΟΚ) αριθ. 2661/80 όσον αφορά τον καθορισμό ορισμένων προϊόντων που υπόκεινται στην είσπραξη του ποσού που αναφέρει το άρθρο 9 παράγραφος 3 του κανονισμού (ΕΟΚ) αριθ. 1837/80 του Συμβουλίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως της αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1195/82 (2), και ιδίως το άρθρο 9 παράγραφος 4,  Εκτιμώντας:  ότι η παράγραφος 3 του άρθρου 9 του κανονισμού (ΕΟΚ) αριθ. 1837/80 προβλέπει ότι, σε περίπτωση πληρωμής της μεταβλητής πριμοδότησης για τη σφαγή προβατοειδών, εισπράττεται ποσό ίσο με το ποσό της πριμοδότησης αυτής για τα προϊόντα που αναφέρονται στο άρθρο 1 στοιχείο α) του κανονισμού αυτού κατά την έξοδο από τη σχετική περιοχή· ότι, για να αποφευχθούν αδικαιολόγητες διαφορές ως προς τη μεταχείριση μεταξύ προϊόντων που οικονομικά είναι τα ίδια, πρέπει να προβλεφθεί ότι η προαναφερόμενη διάταξη εφαρμόζεται κατά την εξαγωγή, εκτός της σχετικής περιοχής, κρεάτων στα οποία, δεδομένου ότι δεν έχουν προστεθεί σε όλο το προϊόν καρυκεύματα, παραμένουν νωπά κρέατα·  ότι πρέπει, κατά συνέπεια, να τροποποιηθεί το άρθρο 4 του κανονισμού (ΕΟΚ) αριθ. 2661/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1689/83 (4)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προβείου και Αιγείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 4 του κανονισμού (ΕΟΚ) αριθ. 2661/80 προστίθεται η ακόλουθη παράγραφος 4:  «4. Για την εφαρμογή του παρόντος άρθρου, τα νωπά, διατηρημένα σε απλή ψύξη ή κατεψυγμένα κρέατα προβατοειδών και αιγοειδών, που υπάγονται στη διάκριση 02.01 Α IV του Κοινού Δασμολογίου, περιλαμβάνουν, ιδίως, τα κρέατα στα οποία η προσθήκη καρυκεύματος δεν καλύπτει το σύνολο του προϊόντος ή δεν διακρίνεται σαφώς με γυμνό μάτι ή από τη γεύση τους, ή από τα οποία το καρύκευμα είναι δυνατόν να αφαιρεθεί χωρίς αλλοίωση της γεύσης και της οσμής τους.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Δεκεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 140 της 20. 5. 1982, σ. 22.  (3) ΕΕ αριθ. L 276 της 20. 10. 1980, σ. 19.  (4) ΕΕ αριθ. L 165 της 24. 6. 1983, σ. 23.